书言降，而身未出。」）莽求其尸葬之，为起冢、祠室，谥曰瓜宁殇男，几以招来其余，然无肯降者。地皇三年（22年）冬，无盐索卢恢等举兵反城。廉丹、王匡攻拔之，斩首万余级。莽遣中郎将奉玺书劳丹、匡，进爵为公，封吏士有功者十余人。地皇三年（22年）赤眉别校董宪等衆数万人在梁郡，王匡欲进击之，廉丹以为新拔城罢劳，当且休士养威。匡不听，引兵独进，丹随之。合战成昌，兵败，匡走。丹使吏持其印韨节付匡曰：「小儿可走，吾不可！」遂止，战死。校尉汝云、王隆等二十余人别鬬，闻之，皆曰：「廉公已死，吾谁为生？」驰犇贼，皆战死。